I 1900 spredte bokseropprøret seg inn i Shanxi, og etter revolusjonen i 1911 ble provinsen kontrollert og gjenoppbygd av militærguvernøren Yan Xishan (Yen Hsi-shan). Fra 1937 til 1945 var Shanxi okkupert av japanerne. Etter krigen kom Yan igjen til makt, men måtte gi seg da kommunistiske styrker kom til makt etter at Mao Zedong trakk seg ut av baseområdet rundt Yan'an i det nordlige Shaanxi. Yan flyktet i 1949 til Taiwan, der han ble statsminister.